Carita biasa

Carita biasa, kumpulan carita pondok karya RAF (Rahmatullah Ading Affandi).Rusyana,Yus.Ensiklopedi Sastra Sunda.Pusat Pembinaan dan Pengembangan Bahasa Depdikbud. Jakarta 1986.kaca

Deskripsi Buku
Ieu téh buku kumpulan carita pondok anu munggaran ti RAF, diterbitkeun ku Balai Pustaka di Jakarta dina taun 1959, kandelna 119 kaca. Ieu buku téh mangrupa buku kumpulan carita pondok anu kadua dina sastra Sunda sabada kumpulan carita pondok Dogdog Pangrewong karya GS. Dina taun 1980-an, kalawan gawe bareng Balai Pustaka jeung Departemen Pendidikan dan Kebudayaan, ieu buku dicitak deui tur ditambahan ku pangjajap ti editor, ukuran buku  20,5 cm x 15 cm,kandelna  112 kaca.Affandie,R.A.Carita Biasa.Balai Pustaka - Depdikbud. Jakarta 1980 Eusina ngamuat  tujuh carita pondok, anu saméméhna kungsi dimuat dina sawatara majalah. Lolobana kasang tukang caritana téh  nyaritakeun kajadina dina mangsa jaman revolusi fisik di Indonésia.

Tokoh nu ngalalkon ngagunakeun gaya "kuring", eusi caritana matak kataji,lantaran gegedéna mah mangrupa kritik sosial, nyindiran ka jalma-jalma bangsa urang harita, utamana para pajuang jaman revolusi kamerdekaan.Rosidi,Ajip,dkk. Ensiklopedi Sunda: Alam,Manusia. dan Budaya. Pustaka Jaya 2000.kaca 117 Tapi najan ngeritik oge, eusina mah henteu togmol, tapi nyamuni, henteu matak nyigeung perasaan hiji golongan atawa individu. Tujuh carita pondok anu dimuat dina ieu buku the ngawengku "Carita Can anggeus", "Warisan", "Masrahkeun Diri Menta Hukuman", "Tuluykeuneun", "Bapa Kuring Mata-mata Musuh", "Nyi Halimah", jeung "Hennie".

Rujukan

Kategori:Carita pondok Sunda